El Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya va establir les competències del Departament de la Presidència.
El Decret 1/2011, de 4 de gener, de reestructuració del Departament de la Presidència va adaptar l'estructura departamental al nou marc competencial i va determinar les competències bàsiques de les unitats que conformen el Departament.
Seguint els criteris establerts en la normativa anterior, el Departament de la Presidència desplega en el present Decret la seva estructura orgànica i funcional amb l'objectiu de simplificar-la, atenent els criteris d'austeritat i d'eficiència que han de regir les polítiques públiques, també en la vessant organitzativa.
Amb la voluntat de contribuir a una major transparència i simplicitat de les normes i disminuir la dispersió normativa existent, aquest text normatiu deroga el Decret 1/2011, de 4 de gener, i altres disposicions reguladores anteriors.
Així mateix defineix les funcions de la totalitat de les unitats que componen l'estructura departamental, a excepció de les que tenen la seva pròpia normativa reguladora, com són el Gabinet Jurídic de la Generalitat, les delegacions territorials del Govern i les delegacions del Govern de la Generalitat a l'exterior.
Aquest Decret afecta també parcialment l'estructura de l'Entitat Autònoma del Diari Oficial i de Publicacions.
Per tot això, de conformitat amb l'article 23.4 de la Llei 13/2008, del 5 de novembre, de la presidència de la Generalitat i del Govern; la Llei 13/1989, del 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, del 3 d'agost, de règim jurídic i de procediment de les administracions públiques de Catalunya, i d'acord amb el Govern,
Organització general del Departament de la Presidència
1.1 El Departament de la Presidència s'estructura en les unitats directives següents:
b) La Secretaria General de la Presidència.
f) La Secretaria General de l'Esport.
g) Les delegacions territorials del Govern.
h) La Delegació del Govern a Madrid.
1.2 Resten adscrits al Departament de la Presidència:
a) L'Entitat Autònoma del Diari Oficial i de Publicacions de la Generalitat de Catalunya, mitjançant la Secretaria del Govern.
b) El Patronat de la Muntanya de Montserrat, mitjançant la Secretaria General de la Presidència.-
c) El Centre d'Estudis d'Opinió, mitjançant la Secretaria General de la Presidència.
d) El Consell Assessor per al Desenvolupament Sostenible, mitjançant la Secretaria General de la Presidència.
e) El Centre d'Història Contemporània, mitjançant la Secretaria General de la Presidència.
f) El Centre d'Estudis de Temes Contemporanis, mitjançant la Secretaria General de la Presidència.
g) La Comissió Assessora sobre la Publicitat Institucional, mitjançant la Secretaria de Comunicació.
h) El Consell Editorial, mitjançant la Secretaria de Comunicació.
i) L'Agència Catalana de Cooperació al Desenvolupament, mitjançant la Secretaria d'Afers Exteriors.
j) L'Agència Catalana de l'Esport, mitjançant la Secretaria General de l'Esport.
k) El Consell Català de l'Esport, mitjançant la Secretaria General de l'Esport.
l) L'Institut Nacional d'Educació Física, mitjançant la Secretaria General de l'Esport.
m) El Centre d'Alt Rendiment Esportiu, mitjançant la Secretaria General de l'Esport.
1.3 La Corporació Catalana de Mitjans Audiovisuals s'adscriu al Departament de la Presidència mitjançant la Secretaria General.
1.4 El Consell de l'Audiovisual de Catalunya es relaciona amb el Departament de la Presidència mitjançant la Secretaria General.
1.5 La Comissió Jurídica Assessora es relaciona amb el Govern a través del Departament de la Presidència mitjançant la Secretaria del Govern.
2.1 A l'Oficina del President li corresponen les funcions següents:
a) Donar suport i assistència a les activitats del/de la president/a.
c) Qualsevol altra funció de naturalesa anàloga que li sigui encomanada.
2.2 De l'Oficina del President en depenen:
c) El Gabinet de Premsa i Comunicació.
2.3 Al Gabinet de Relacions Institucionals li corresponen les funcions següents:
a) Proporcionar l'assistència a la persona titular de l'Oficina del President en el seguiment i la preparació de la informació per donar resposta a les iniciatives del Parlament de Catalunya en relació amb el Departament de la Presidència.
b) Fer el seguiment de l'activitat parlamentària de les altres institucions estatals en tots els assumptes que interessin al Departament de la Presidència.
2.4 Al Gabinet de Relacions Externes i Protocol li corresponen les funcions següents:
a) Organitzar i programar les relacions externes i els actes públics de la Presidència i del Govern de la Generalitat, en el vessant de relacions públiques i de protocol.
b) Coordinar les funcions de protocol de tots els departaments de l'Administració de la Generalitat de Catalunya.
2.5 Al Gabinet de Premsa i Comunicació li corresponen les funcions següents:
a) Dirigir la política de comunicació del/de la president/a de la Generalitat.
b) Donar suport i assessorar el/la president/a de la Generalitat en les seves relacions institucionals amb les empreses i entitats del sector de premsa i comunicació.
2.6 A la Secretaria del President li corresponen les funcions següents:
b) Dirigir i coordinar el suport administratiu al/a la president/a de la Generalitat.
2.7 Els titulars dels llocs previstos en aquest article són personal eventual, d'acord amb el que estableix el Decret 2/2005, d'11 de gener, sobre el règim jurídic del personal eventual de l'Administració de la Generalitat.
3.1 A la Secretaria del Govern li corresponen les funcions següents:
a) Prestar assistència jurídica i suport tècnic al Govern, preparar les reunions, emetre les certificacions dels acords de les reunions del Govern i custodiar les actes dels acords adoptats, i vetllar per la seva execució.
b) Impulsar i coordinar, sota la presidència de la persona titular de la Vicepresidència, el Consell Tècnic, preparar les reunions i emetre les certificacions dels acords adoptats al Consell Tècnic.
c) Supervisar els requisits que han de complir les disposicions, fer-ne el seguiment i determinar les disposicions que han de ser objecte de tramitació conjunta entre diversos departaments.
d) Efectuar les propostes que estimi adients sobre el desplegament normatiu derivat del programa legislatiu del Govern.
e) Vetllar per la correcta publicació de les disposicions i actes al Diari Oficial de la Generalitat de Catalunya.
f) Impulsar la política de millora de la regulació normativa i formular propostes sobre bon govern.
g) Coordinar el Gabinet Jurídic de la Generalitat i fer el seguiment de les seves actuacions.
h) Coordinar la Secretaria d'Afers Exteriors i fer el seguiment de les seves actuacions.
i) Coordinar la Secretaria General de l'Esport i fer el seguiment de les seves actuacions.
j) Coordinar les actuacions del Govern que es desenvolupin en altres territoris de llengua i cultura comunes, sens perjudici de les competències que corresponguin a altres departaments.
k) Supervisar i coordinar les actuacions en matèria de contractació pública.
l) Qualsevol altra funció de naturalesa anàloga que li sigui encomanada.
a) La Direcció General d'Anàlisi i Prospectiva.
b) La Direcció General de Coordinació Interdepartamental.
c) L'Oficina de Supervisió i Avaluació de la Contractació Pública.
f) La Casa de la Generalitat a Perpinyà.
3.3 La persona titular de la Secretaria del Govern exerceix, per raó del càrrec, la presidència del Consell d'Administració de l'Entitat Autònoma del Diari Oficial i de Publicacions de la Generalitat de Catalunya.
Direcció General d'Anàlisi i Prospectiva
A la Direcció General d'Anàlisi i Prospectiva li corresponen les funcions següents:
a) Planificar, dissenyar i coordinar l'elaboració d'estudis d'anàlisi i prospectiva que el president o presidenta consideri prioritaris.
b) Fer el seguiment i l'anàlisi de les polítiques i actuacions en els sectors que el president o presidenta consideri prioritaris.
c) Emetre informes de seguiment i avaluació adreçats al president o presidenta.
d) Participar en el disseny i l'execució dels programes d'actuació impulsats pel president o presidenta de la Generalitat, quan aquest li ho encarregui.
Direcció General de Coordinació Interdepartamental
5.1 A la Direcció General de Coordinació Interdepartamental li corresponen les funcions següents:
a) Facilitar l'assistència al/a la president/a de la Generalitat i al/a la secretari/ària del Govern en la coordinació de l'acció del Govern.
b) Coordinar l'elaboració i fer el seguiment del Pla de Govern, i proporcionar la documentació adient.
c) Elaborar informes sobre els assumptes que s'hagin de tractar al Consell Tècnic i al Govern.
d) Participar en les iniciatives del Govern que tinguin com a objectiu impulsar i coordinar les polítiques transversals de la Generalitat i participar en les comissions interdepartamentals.
5.2 De la Direcció General de Coordinació Interdepartamental, en depèn la Subdirecció General d'Afers Interdepartamentals, a qui correspon donar suport a la Direcció General de Coordinació Interdepartamental en l'exercici de la seva funció de facilitar l'assistència als òrgans competents del Departament de la Presidència en la coordinació de l'acció del Govern.
Oficina de Supervisió i Avaluació de la Contractació Pública
6.1 A l'Oficina de Supervisió i Avaluació de la Contractació Pública, amb rang orgànic de direcció general, li corresponen les funcions següents:
a) Vetllar per l'aplicació del principi de transparència administrativa en la contractació pública a l'Administració de la Generalitat i al seu sector públic, i proposar totes les mesures tendents a la seva millora i efectivitat.
b) Establir directrius i unificar criteris d'actuació en matèria de contractació pública de l'Administració de la Generalitat i del seu sector públic.
c) Fer el seguiment de la posada en marxa i execució de les disposicions aprovades i dels acords adoptats en matèria de contractació pública pels òrgans competents i avaluar-ne l'aplicació.
d) Proposar els canvis a introduir en l'àmbit de la contractació pública per a la millora dels aspectes administratius, tècnics i econòmics que consideri adients.
e) Dirigir les actuacions relacionades amb la consecució dels objectius establerts a la normativa vigent sobre contractació pública, sens perjudici de les funcions que corresponguin a altres òrgans.
f) Assessorar sobre els continguts dels projectes de disposicions de caràcter general en matèria de contractació pública.
g) Analitzar, supervisar i controlar els procediments, processos i sistemes de gestió i organització de la contractació pública de l'Administració de la Generalitat i del seu sector públic, sens perjudici de les funcions que corresponguin a la Intervenció General de la Generalitat de Catalunya.
h) Dirigir i coordinar els mitjans electrònics en la contractació pública, sens perjudici de les funcions de la Secretaria Tècnica de la Junta Consultiva de Contractació Administrativa de la Generalitat de Catalunya.
i) Vetllar pel compliment de la normativa vigent en matèria de contractació pública i garantir la introducció de millores en els procediments, processos i sistemes de gestió i organització de la contractació pública de l'Administració de la Generalitat i del seu sector públic.
j) Donar suport a la Secretaria del Govern en l'exercici de la seva funció de supervisar i coordinar les actuacions en matèria de contractació pública, i facilitar l'exercici d'aquesta funció.
L'Oficina de Supervisió i Avaluació de la Contractació Pública actua en coordinació amb la Direcció General del Patrimoni de la Generalitat de Catalunya del Departament d'Economia i Coneixement, en l'exercici de les funcions en matèria de contractació pública.
6.2 De l'Oficina de Supervisió i Avaluació de la Contractació Pública en depèn la Subdirecció General de Seguiment i Avaluació de la Contractació Pública, a qui corresponen les funcions següents:
a) Fer el seguiment de les dades econòmiques i estadístiques sobre contractació pública a Catalunya derivades dels instruments previstos en la normativa vigent.
b) Avaluar la implementació de les disposicions i els acords que s'adoptin en l'àmbit de la contractació pública.
c) Analitzar els sistemes de gestió, organització i avaluació de la contractació pública en l'Administració de la Generalitat de Catalunya, i en les diferents administracions catalanes, espanyoles i europees.
d) Fer el seguiment de l'aplicació del principi de transparència administrativa en la contractació pública de l'Administració de la Generalitat i al seu sector públic, i proposar mesures tendents a la seva millora i efectivitat.
e) Informar sobre els continguts dels projectes de disposicions de caràcter general en matèria de contractació pública.
f) Proposar directrius i criteris unificats d'actuació en matèria de contractació pública de l'Administració de la Generalitat i del seu sector públic, així com vetllar per la correcta implementació de tots aquells que l'Oficina de Supervisió i Avaluació de la Contractació Pública consideri procedents.
g) Proposar millores en els aspectes administratius, tècnics i econòmics en l'àmbit de la contractació pública, i vetllar per l'adequat compliment de tots aquells que l'Oficina de Supervisió i Avaluació de la Contractació Pública consideri escaients.
h) Supervisar el funcionament dels mitjans electrònics en la contractació pública i realitzar propostes per a la seva adequada direcció i coordinació per part de l'Oficina de Supervisió i Avaluació de la Contractació Pública.
7.1 A l'Oficina del Govern, amb rang orgànic de direcció general, li corresponen les funcions següents:
a) Donar suport a la persona titular de la Secretaria del Govern en l'exercici de les funcions que atribueix a aquest òrgan la llei reguladora de la presidència de la Generalitat i del Govern.
b) Promoure l'adopció d'instruccions sobre la tramitació de les iniciatives que s'han de sotmetre al Consell Tècnic i al Govern, i establir i difondre criteris amb relació als aspectes formals d'aquestes iniciatives, i vetllar pel seu compliment.
c) Vetllar per la correcció i la qualitat tècnica de les iniciatives que se sotmeten a l'aprovació del Govern, i formular consultes, si escau, a les unitats de l'Administració de la Generalitat que disposin dels coneixements especialitzats que en cada cas siguin necessaris.
d) Impulsar, supervisar i fer el seguiment del desenvolupament i gestió del Sistema d'Informació, Gestió i Tramitació dels Documents de Govern.
e) Supervisar els tràmits de signatura i, si escau, promulgació de les lleis, els decrets legislatius, els decrets llei i els decrets, com també els tràmits de publicació del conjunt de disposicions i actes administratius de la Generalitat, llevat dels que adoptin la forma d'anunci.
f) Fer el seguiment de la política de millora de la regulació normativa, i dissenyar i impulsar, en especial, les accions dirigides a avaluar l'impacte de les normes, entre altres, en l'àmbit de la simplificació i la reducció de càrregues administratives.
g) Promoure l'adopció de directrius i altres instruments per a la millora de la qualitat normativa i, en especial, per a l'anàlisi de l'impacte de les normes.
7.2 De l'Oficina del Govern en depenen les unitats següents:
a) La Subdirecció General de Coordinació Tècnica.
b) La Subdirecció General de Seguiment de Disposicions.
c) L'Àrea de Millora de la Regulació.
7.3 Les funcions de l'Oficina del Govern i dels òrgans que en depenen s'exerceixen amb ple respecte a les funcions d'assessorament en dret que corresponen als serveis jurídics de la Generalitat.
7.4 La funció establerta a la lletra f) de l'apartat 1 s'exerceix d'acord amb la Direcció General de Processos i Administració Electrònica de la Secretaria d'Administració i Funció Pública, en l'àmbit de les seves competències.
Subdirecció General de Coordinació Tècnica
A la Subdirecció General de Coordinació Tècnica li corresponen les funcions següents:
a) Coordinar, en l'àmbit de l'Oficina del Govern, el seguiment tècnic, l'anàlisi i la tramitació de les iniciatives que s'hagin de sotmetre al Consell Tècnic i al Govern des de la seva inclusió en el circuit de tramitació del Sistema d'Informació, Gestió i Tramitació dels Documents de Govern fins a la finalització de la seva tramitació, exclosa la publicació oficial.
b) Vetllar pel compliment dels requisits documentals i de les directrius sobre la tramitació de les iniciatives que s'hagin de sotmetre al Consell Tècnic i al Govern.
c) Coordinar la gestió i tramitació de les convocatòries dels ordres del dia del Consell Tècnic i del Govern, i preparar les actes de les sessions, seguint les indicacions del director o de la directora de l'Oficina del Govern.
d) Gestionar els documents i certificacions de documents generats com a conseqüència de l'adopció dels acords del Consell Tècnic i del Govern, i els actes de comunicació entre la Secretaria del Govern i el Parlament i altres òrgans estatutaris dels projectes de llei aprovats pel Govern i d'altres acords del Govern que requereixin aquest tràmit.
e ) Formalitzar, custodiar i arxivar les actes del Consell Tècnic i del Govern.
f) Atendre les consultes dels departaments relatives a la tramitació de les iniciatives incorporades al circuit de tramitació del Sistema d'Informació, Gestió i Tramitació dels Documents de Govern, exclosa la publicació oficial, i gestionar les incidències que es puguin produir.
Subdirecció General de Seguiment de Disposicions
A la Subdirecció General de Seguiment de Disposicions li corresponen les funcions següents:
a) Tramitar la signatura i, si escau, la promulgació de les lleis, els decrets legislatius, els decrets llei i els decrets.
b) Ordenar i controlar la publicació oficial de les lleis, els decrets legislatius, els decrets llei, els decrets, els acords del Govern i la resta de disposicions i actes administratius de la Generalitat, llevat dels que adoptin la forma d'anunci, i vetllar pel compliment dels requisits formals que en cada cas siguin necessaris.
c) Efectuar el control, abans de la tramesa als diaris oficials, de les correccions d'errades.
d) Custodiar els originals del Protocol de disposicions, el Llibre de lleis, el Llibre de decrets legislatius i el Llibre de decrets llei.
e) Efectuar la coordinació entre els diferents departaments i l'Entitat Autònoma del Diari Oficial i de Publicacions de la Generalitat de Catalunya, en l'àmbit de les publicacions oficials que no adoptin la forma d'anunci.
f) Atendre les consultes dels departaments sobre les disposicions i actes administratius en tràmit de publicació.
Àrea de Millora de la Regulació
L'Àrea de Millora de la Regulació, que es configura com una àrea funcional, té les funcions següents:
b) Elaborar i difondre directrius, protocols i guies metodològiques per a la millora de la qualitat normativa, en especial per a l'anàlisi de l'impacte de les normes.
c) Prestar assistència tècnica i consultoria als departaments de l'Administració de la Generalitat de Catalunya per portar a terme les avaluacions de qualitat normativa, i especialment de l'impacte normatiu, dels projectes de disposicions generals i de les normes vigents.
d) Fer el seguiment de les actuacions desenvolupades en l'execució de la política de millora de la regulació normativa, a través de l'elaboració d'informes o estudis, en els quals es poden efectuar propostes i recomanacions.
e) Promoure i desenvolupar activitats d'anàlisi, formació i assessorament per a la millora de la qualitat de les normes.
Gabinet de la Secretaria del Govern
11.1 Al Gabinet de la Secretaria del Govern li correspon assistir al/a la secretari/ària del Govern en l'exercici de les seves funcions i fer les propostes que estimi adients.
De la persona titular del Gabinet de la Secretaria del Govern en depèn:
11.2 Els titulars dels llocs previstos en aquest article són personal eventual, d'acord amb el que estableix el Decret 2/2005, d'11 de gener, sobre el règim jurídic del personal eventual de l'Administració de la Generalitat.
Casa de la Generalitat a Perpinyà
12.1 A la Casa de la Generalitat a Perpinyà li corresponen les funcions següents:
a) Promoure activitats de comunicació, d'intercanvi cultural i de cooperació per al foment de la llengua i la cultura catalanes, i dels intercanvis institucionals i socials recíprocs en el territori.
b) Potenciar i dinamitzar les relacions, intercanvis i projectes de cooperació transfronterera.
c) Informar, donar orientació i ajudar a tramitar qualsevol qüestió que els ciutadans, les institucions i les entitats que s'hi dirigeixin li demanin, sempre que afectin l'Administració de la Generalitat i altres institucions i organismes amb els quals hi hagi acords al respecte.
12.2 El/la director/a de la Casa de la Generalitat a Perpinyà està sotmès/esa al règim laboral.
Secretaria General de la Presidència
13.1 A la Secretaria General de la Presidència li corresponen les funcions següents:
a) Les que li atribueix l'article 13 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
b) Actuar com a portaveu del Govern de la Generalitat amb les funcions derivades de l'exercici d'aquesta condició.
c) Coordinar la Secretaria de Comunicació i fer el seguiment de les seves actuacions.
d) Coordinar l'Oficina del President i fer el seguiment de les seves actuacions.
13.2 De la Secretaria General de la Presidència en depenen:
b) L'Assessoria Jurídica, en els termes que preveu la normativa sobre els serveis jurídics de l'Administració de la Generalitat de Catalunya.
d) L'Oficina del Portaveu del Govern.
14.1 A la Direcció de Serveis li correspon administrar, dirigir el règim interior i gestionar els serveis generals del Departament de la Presidència, així com exercir les altres funcions que li delegui la persona titular de la Secretaria General del Departament.
14.2 De la Direcció de Serveis en depenen:
a) La Subdirecció General de Règim Econòmic i Contractació.
b) La Subdirecció General de Recursos Humans i Relacions Laborals.
c) La Subdirecció General d'Obres i Serveis.
e) L'Àrea de Tecnologies de la Informació i les Comunicacions.
Subdirecció General de Règim Econòmic i Contractació
15.1 La Subdirecció General de Règim Econòmic i Contractació té les funcions següents:
a) Impulsar i fer el seguiment de la programació, planificació i compliment dels objectius del Departament en matèria econòmica.
b) Coordinar l'elaboració de l'avantprojecte de pressupost del Departament en col·laboració amb els altres òrgans del Departament.
c) Supervisar i controlar la gestió econòmica i comptable i la gestió patrimonial.
d) Coordinar i controlar les diverses habilitacions del Departament.
e) Proposar les mesures adients per a la millora i la racionalització de la gestió pressupostària.
f) Coordinar i impulsar la tramitació dels expedients de contractació administrativa, subvencions i ajuts del Departament, i la proposta de les línies generals d'actuació adequades en aquestes matèries.
g) Impulsar i fer el seguiment dels programes de comptabilitat de costos per centres i serveis.
15.2 La Subdirecció General de Règim Econòmic i Contractació s'estructura en els òrgans actius següents:
b) El Servei d'Ajuts i Contractació.
Al Servei de Gestió Econòmica li corresponen les funcions següents:
b) Fer el seguiment, el control i l'anàlisi de l'execució pressupostària i la preparació de les modificacions pressupostàries.
c) Elaborar i tramitar els documents comptables i fer el control de l'execució comptable.
d) Gestionar i tramitar els ingressos.
e) Elaborar estudis i informes econòmics, així com assessorar les unitats directives del Departament.
f) Fer el seguiment de les liquidacions pressupostàries i auditories dels organismes autònoms i altres ens públics vinculats al Departament.
g) Gestionar l'habilitació i el fons de maniobra del Departament i les seves subhabilitacions.
h) Donar suport als diferents òrgans del Departament pel que fa a la gestió econòmica.
i) Dissenyar indicadors de costos dels diferents serveis del Departament.
Al Servei d'Ajuts i Contractació li corresponen les funcions següents:
a) Examinar, analitzar i coordinar les propostes de tramitació d'expedients en matèria de contractació, subministraments i patrimoni efectuades per les diferents unitats directives del Departament.
b) Tramitar i formalitzar tots els expedients relatius a la contractació que són competència del Departament.
c) Elaborar els expedients que donin lloc a la signatura de convenis amb contraprestació econòmica per part del Departament.
d) Mantenir i custodiar el fitxer de contractes del Departament i fer la tramitació al Registre públic de contractes.
e) Controlar la tramitació dels expedients d'adquisició, cessió i arrendament de les finques, els edificis o els locals per a la instal·lació dels serveis del Departament.
f) Elaborar i actualitzar l'inventari del patrimoni mobiliari i immobiliari adscrit al Departament.
g) Tramitar les assegurances i les propostes del Departament a la Junta Distribuïdora d'Herències.
i) Donar suport i assessorament a les unitats del Departament en qüestions relatives a la contractació i al patrimoni.
Subdirecció General de Recursos Humans i Relacions Laborals
18.1 A la Subdirecció General de Recursos Humans i Relacions Laborals li corresponen les funcions següents:
a) Coordinar l'aplicació de les polítiques públiques en matèria de recursos humans del departament i els seus organismes autònoms.
c) Impulsar i coordinar la formació del personal i la detecció de necessitats formatives del personal del Departament.
d) Coordinar i supervisar la gestió dels recursos humans.
e) Assessorar les unitats directives i organismes del Departament en matèria de personal i relacions laborals.
f) Dirigir i supervisar la preparació de l'avantprojecte de pressupost de despeses de personal i la seva execució.
g) Coordinar la interlocució amb els agents socials i organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que siguin necessàries per a la implantació d'acords i millores en l'àmbit de les relacions laborals i en matèria de prevenció i formació.
h) Impulsar l'avaluació dels riscos existents quant a seguretat i salut dels treballadors i treballadores, i la programació i execució de l'acció preventiva corresponent, així com promocionar activitats de formació, informació, recerca i divulgació en matèria de prevenció de riscos laborals.
i) Promoure la planificació i integració de la prevenció de riscos en el funcionament del Departament.
j) Coordinar i supervisar l'arxiu i el fons documental, l'atenció al públic, el registre general del Departament, i garantir l'aplicació de les directrius generals en matèria de planificació lingüística.
18.2 De la Subdirecció General de Recursos Humans i Relacions laborals en depèn el Servei de Recursos Humans.
Al Servei de Recursos Humans li corresponen les funcions següents:
a) Aplicar en el Departament les polítiques del Govern en matèria de recursos humans.
b) Proposar mesures que permetin adequar els efectius del Departament a les seves necessitats.
c) Gestionar i administrar el personal del Departament, d'acord amb la normativa vigent.
d) Gestionar el registre de personal i els expedients individuals.
e) Confeccionar la nòmina, mantenir el sistema d'informació de personal i gestionar els règims de previsió social i de les indemnitzacions per raó del servei.
f) Fer el control d'incidències, llicències, vacances, permisos i horaris.
g) Assessorar en matèria de recursos humans les unitats del Departament i organismes autònoms adscrits.
h) Elaborar el capítol 1 de l'avantprojecte de pressupost i controlar la despesa corresponent.
i) Desenvolupar l'exercici de la facultat inspectora, d'acord amb el que estableix l'article 13 de la Llei 13/1989, del 14 de desembre, en l'àmbit que li és propi.
Subdirecció General d'Obres i Serveis
20.1 A la Subdirecció General d'Obres i Serveis li corresponen les funcions següents:
a) Supervisar l'elaboració dels estudis, projectes, obres i instal·lacions del Departament.
b) Supervisar el manteniment i la conservació de les dependències del Departament.
c) Administrar els edificis i gestionar els espais del Palau de la Generalitat i els seus edificis annexos.
d) Dissenyar, coordinar i aplicar els plans i programes d'actuació preventiva dels diversos centres de treball del Departament.
e) Dirigir els serveis generals interns del Departament i coordinar els serveis que porten a terme els organismes que en depenen.
f) Supervisar els serveis externs de neteja, missatgeria, transports, reprografia, manteniment i qualsevol altre de naturalesa similar.
g) Fer la proposta dels contractes d'obres, serveis i subministraments referents al seu àmbit d'actuació, elaborar els plecs de clàusules administratives, i fer el seguiment i control del compliment de les condicions establertes en aquests contractes.
h) Supervisar la gestió de compres i subministraments, i establir-ne els criteris generals.
20.2 De la Subdirecció General d'Obres i Serveis en depèn l'Oficina Tècnica de Supervisió de Projectes.
Oficina Tècnica de Supervisió de Projectes
A l'Oficina Tècnica de Supervisió de Projectes, que es configura com una àrea funcional, li corresponen les funcions següents:
a) Examinar els avantprojectes i els projectes d'obres i les seves modificacions, i verificar que en la redacció del projecte d'obres s'han tingut en compte les disposicions generals de caràcter legal i reglamentari, com també la normativa tècnica aplicable a cada tipus de projecte.
b) Proposar criteris i orientacions de caràcter tècnic per a la seva inclusió en els processos de contractació de projectes i obres.
c) Elaborar i coordinar l'execució del pla anual d'obres, els programes d'inversions i els projectes dels edificis adscrits al Departament.
d) Vetllar pel compliment de les normes reguladores d'obres i instal·lacions, i fer l'estudi dels riscos existents quant a seguretat i salut dels treballadors, en el seu àmbit d'actuació.
e) Coordinar els equips tècnics que intervenen en les dependències del Departament pel que fa al manteniment i les obres d'adequació de les instal·lacions.
A l'Àrea d'Organització, que es configura com una àrea funcional, li corresponen les funcions següents:
a) Elaborar, fer el seguiment i avaluar els plans d'actuació departamentals en matèria d'organització i dimensionament de recursos del Departament, inclosos els organismes que en depenen.
b) Analitzar, estudiar i elaborar les propostes de creació, modificació i optimització de les estructures orgàniques i funcionals del Departament, així com assegurar la seva implementació i avaluació.
c) Coordinar i elaborar propostes de racionalització, simplificació i implementació de procediments, circuits administratius i tècniques de gestió.
Elaborar els estudis i l'anàlisi de les normes que hi estan vinculades.
d) Estudiar i elaborar propostes d'implementació i de millora de la qualitat dels serveis, així com estudiar i elaborar els sistemes d'indicadors que permetin l'avaluació dels serveis i la presa de decisions.
e) Impulsar i desenvolupar eines de gestió del coneixement i de comunicació interna.
f) Impulsar i coordinar mesures destinades a la millora de l'accés i de les relacions de la ciutadania amb el Departament, a través del desenvolupament dels serveis electrònics i d'actuacions en matèria d'interoperabilitat i relacions interadministratives.
g) Exercir la direcció tècnica de la implementació de l'administració electrònica, proposar les actuacions necessàries per a la producció i evolució dels serveis electrònics, i fer el seguiment de la seva execució en coordinació amb l'Àrea de Tecnologies de la Informació i les Comunicacions.
h) Impulsar i coordinar les mesures organitzatives derivades de la implantació de les tecnologies de la informació i coordinar les accions que en resultin conjuntament amb l'Àrea de Tecnologies de la Informació i les Comunicacions.
23.1 A l'Àrea de Tecnologies de la Informació i les Comunicacions li corresponen les funcions següents:
a) Garantir l'alineament de les tecnologies de la informació i les comunicacions (TIC) amb els objectius estratègics i operatius del Departament i amb les polítiques i estratègies TIC de la Generalitat de Catalunya, i difondre i adoptar les seves normes, estàndards i protocols TIC.
c) Executar, implantar i fer el seguiment de les actuacions TIC del Departament derivades del Pla director TIC, i proposar la prioritat de les actuacions que en derivin, gestionar-ne el pressupost, avaluar-ne els resultats i vetllar per la qualitat dels productes i serveis rebuts per part dels subministradors externs.
També supervisar i donar suport a la gestió TIC de les entitats adscrites al Departament.
d) Garantir la prestació dels serveis TIC que el Departament requereix, incloent-hi el suport i manteniment correctiu i evolutiu de les aplicacions, dels equips, de les comunicacions i de la resta de mitjans TIC associats a aquests serveis, mantenint i gestionant les relacions amb els subministradors externs en els termes establerts als contractes de serveis i equipaments TIC vigents a l'Administració de la Generalitat de Catalunya i vetllant per la implantació en el Departament de les aplicacions i serveis TIC corporatius de la Generalitat de Catalunya.
e) Identificar estratègies d'evolució i innovació per a la millora dels serveis mitjançant les TIC, a nivell tecnològic, proposant mesures per a la innovació i transformació de processos mitjançant les TIC, en coordinació amb l'Àrea d'Organització i seguint els criteris de la Direcció General de Processos i Administració Electrònica del Departament de Governació i Relacions Institucionals.
f) Col·laborar en els projectes d'implantació de l'administració electrònica i la interoperabilitat dels sistemes d'informació, en coordinació amb l'Àrea d'Organització, i d'acord amb els criteris funcionals del Departament i de la Direcció General de Processos i Administració Electrònica del Departament de Governació i Relacions Institucionals.
g) Determinar criteris per a l'explotació de les TIC, d'acord amb les polítiques corporatives de la Generalitat de Catalunya, i avaluar periòdicament la seva situació al Departament, el grau de satisfacció entre els seus/les seves usuaris/àries i emetre els corresponents informes per a la Direcció, on es proposin les mesures correctores.
h) Definir i desplegar la política de seguretat dels sistemes i la seva recuperació i continuïtat, garantint la capacitat de satisfer els nivells de servei definits i vetllar per la continuïtat d'aquests serveis, en coordinació amb les directrius corporatives de seguretat dels sistemes.
j) Qualsevol altra funció de naturalesa anàloga que li sigui encomanada pels seus superiors jeràrquics.
23.2 L'Àrea de Tecnologies de la Informació i les Comunicacions, que està dirigida pel/per la director/a de l'Àrea TIC del Centre de Telecomunicacions i Tecnologies de la Informació, depèn funcionalment de la Direcció de Serveis del Departament per tot el que afecta les tecnologies de la informació i les comunicacions del Departament i depèn funcionalment del Centre de Telecomunicacions i Tecnologies de la Informació per tot el que afecta les tecnologies de la informació i comunicacions corporatives de l'Administració de la Generalitat.
A l'Assessoria Jurídica, amb rang orgànic de subdirecció general, li corresponen les funcions que preveu el Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
Al Gabinet Tècnic, amb rang orgànic de subdirecció general, li corresponen les funcions següents:
a) Elaborar instruments per a la planificació i avaluació dels objectius del Departament, sens perjudici de les funcions que en aquestes matèries corresponguin a altres òrgans.
b) Planificar, elaborar i coordinar els informes, estudis i estadístiques en les matèries que són competència del Departament, sens perjudici de les funcions que en aquestes matèries corresponguin a altres òrgans.
c) Supervisar, coordinar i gestionar els webs i altres eines de comunicació i difusió mitjançant Internet, com ara butlletins electrònics i espais de participació ciutadana, entre altres, promoguts per les unitats directives del Departament de la Presidència, organismes autònoms i ens dependents.
d) Elaborar la memòria anual d'activitats del Departament i altres publicacions de naturalesa anàloga.
e) Dirigir i supervisar l'execució de les actuacions en matèria de polítiques transversals de dones en l'àmbit del Departament, d'acord amb les directrius recollides en els plans aprovats pel Govern, als efectes d'assolir la igualtat efectiva de dones i homes.
Oficina del Portaveu del Govern
26.1 A l'Oficina del Portaveu del Govern li correspon donar suport al secretari general en l'exercici de les seves funcions de portaveu del Govern.
De l'Oficina del Portaveu del Govern en depenen:
26.2 Els/les titulars dels llocs previstos en aquest article són personal eventual, d'acord amb el que estableix el Decret 2/2005, d'11 de gener, sobre el règim jurídic del personal eventual de l'Administració de la Generalitat.
Centre d'Història Contemporània de Catalunya
27.1 El Centre d'Història Contemporània de Catalunya té les funcions següents:
a) Promoure la recollida de documentació escrita i de tota mena que faci referència a la història contemporània de Catalunya.
b) Coordinar i promoure accions de suport a la recerca i a la difusió de la història contemporània de Catalunya.
c) Assessorar i donar suport tècnic a la biblioteca i al centre de documentació especialitzat en temes d'història contemporània de Catalunya i, molt especialment, en la història del catalanisme.
d) Dissenyar la línia de col·laboració amb altres centres i institucions culturals per reforçar la presència de la història de Catalunya en els medis historiogràfics i educatius, de dins i fora del país.
e) Qualsevol altra funció de naturalesa anàloga que li sigui encomanada.
27.2 El director o directora del Centre d'Història Contemporània de Catalunya és personal eventual, d'acord amb el que estableix el Decret 2/2005, d'11 de gener, sobre el règim jurídic del personal eventual de l'Administració de la Generalitat.
28.1 Al Centre d'Estudis de Temes Contemporanis li corresponen les funcions següents:
a) Estudiar, diagnosticar i avaluar els fets, els esdeveniments i les tendències de l'entorn contemporani que afecten la realitat catalana i universal, especialment els relacionats amb els camps tecnoeconòmic, sociopolític, ètic, ideològic, cultural, espiritual, del pensament i dels valors.
b) Coordinar i promoure accions de suport en l'àmbit de les funcions pròpies del Centre.
c) Assessorar en l'organització de seminaris, jornades, congressos i conferències vinculades a l'àmbit de les funcions pròpies del Centre.
d) Participar, col·laborar i assessorar altres centres anàlegs d'arreu del món.
e) Coordinar la difusió dels informes i els resultats de les recerques en tots els formats disponibles, i especialment mitjançant la revista editada pel Centre.
28.2 El director o directora del Centre d'Estudis de Temes Contemporanis és personal eventual, d'acord amb el que estableix el Decret 2/2005, d'11 de gener, sobre el règim jurídic del personal eventual de l'Administració de la Generalitat.
El Gabinet Jurídic de la Generalitat té el rang orgànic, l'estructura i les funcions que Ii atribueix el Decret 57/2002, de 19 de febrer.
30.1 A la Secretaria de Comunicació, amb rang de secretaria general en els termes previstos a l'article 11.2 de la Llei 13/1989, del 14 de desembre, li corresponen les funcions següents:
b) Definir els criteris i coordinar la política informativa del Govern, també pel que fa a la divulgació de l'acció de govern i seva imatge a l'exterior.
c) Coordinar la comunicació del Govern i de les unitats corresponents dels departaments.
d) Vetllar per la transparència de les accions del Govern en els mitjans de comunicació i canals d'informació institucional i pel procés d'obertura de dades públiques de la Generalitat de Catalunya.
e) Supervisar i coordinar l'organització dels serveis d'informació i comunicació corporativa del Govern.
f) Supervisar i coordinar la creació i aplicació dels sistemes d'informació ciutadana basats en la interconnexió dels diferents departaments.
g) Aprovar la publicitat institucional i els criteris de la imatge institucional de la Generalitat de Catalunya.
h) Planificar i impulsar les activitats de foment en l'àmbit dels mitjans de comunicació.
30.2 De la Secretaria de Comunicació depenen:
a) La Direcció General d'Atenció Ciutadana i Difusió.
b) La Direcció General de Comunicació.
c) La Direcció General de Mitjans de Comunicació.
30.3 La persona titular de la Secretaria de Comunicació exerceix, per raó del càrrec, la presidència de la Comissió Assessora sobre la Publicitat Institucional i del Consell Editorial.
Direcció General d'Atenció Ciutadana i Difusió
31.1 A la Direcció General d'Atenció Ciutadana i Difusió li corresponen les funcions següents:
a) Organitzar els serveis corporatius d'informació ciutadana.
b) Crear i aplicar els sistemes d'informació ciutadana basats en la interconnexió dels diferents departaments.
c) Elaborar els criteris i fer el seguiment dels continguts que en matèria d'informació i atenció ciutadana desenvolupen els departaments amb vista als seus àmbits propis competencials.
d) Crear i mantenir les bases de dades corporatives d'atenció ciutadana.
e) Dirigir el procés d'obertura de dades públiques de la Generalitat de Catalunya.
f) Elaborar els criteris de la difusió de la imatge institucional de la Generalitat de Catalunya, com també de l'aplicació de les normes gràfiques de senyalització i identificació visual de la Generalitat.
g) Aprovar les publicacions impreses o audiovisuals del Departament de la Presidència.
h) Coordinar la publicitat institucional i definir els criteris per al desenvolupament de les campanyes de publicitat institucional de l'Administració de la Generalitat i de les entitats que en depenen.
i) Coordinar la planificació de les mostres i exposicions institucionals i vetllar pel funcionament del Palau Robert.
31.2 De la Direcció General d'Atenció Ciutadana i Difusió en depenen:
a) La Subdirecció General d'Atenció Ciutadana.
b) La Subdirecció General de Difusió.
c) L'Àrea de Modernització, Estudis i Qualitat.
Subdirecció General d'Atenció Ciutadana
32.1 A la Subdirecció General d'Atenció Ciutadana li corresponen les funcions següents:
a) Gestionar les bases de dades corporatives d'atenció ciutadana.
b) Coordinar els serveis multicanal d'atenció telefònica, presencial i virtual.
c) Coordinar el procés d'obertura de dades públiques de la Generalitat de Catalunya.
d) Impulsar els continguts i tràmits de l'Administració de la Generalitat en l'àmbit de l'atenció ciutadana multicanal, en coordinació amb els altres departaments competents per raó de la matèria.
32.2 De la Subdirecció General d'Atenció Ciutadana en depenen:
a) L'Àrea d'Atenció Telefònica.
b) L'Àrea d'Atenció Presencial.
A l'Àrea d'Atenció Telefònica, configurada com a àrea funcional, li corresponen les funcions següents:
a) Gestionar i supervisar la prestació del servei 012 d'atenció ciutadana.
b) Impulsar la introducció de nous serveis per adequar la prestació de l'atenció telefònica a la demanda ciutadana, en el marc de l'atenció multicanal.
c) Resoldre les demandes del ciutadà mitjançant l'oferta de serveis d'atenció telefònica.
d) Elaborar i mantenir els continguts de les bases de dades d'informació ciutadana vinculades a l'atenció telefònica.
e) Establir i supervisar el marc de col·laboració entre els departaments de la Generalitat i els responsables de la prestació del servei d'atenció telefònica.
f) Identificar i definir els requeriments dels sistemes d'informació d'atenció telefònica.
g) Elaborar les propostes de criteris de treball i d'avaluació interna i externa dels sistemes d'informació en relació amb l'atenció telefònica.
A l'Àrea d'Atenció Presencial, configurada com a àrea funcional, li corresponen les funcions següents:
a) Coordinar les Oficines d'Atenció Ciutadana (OAC) de l'administració de la Generalitat en el territori.
b) Impulsar la xarxa corporativa d'Oficines d'Atenció Ciutadana al territori, en el marc de l'atenció multicanal.
c) Proposar i coordinar la implantació del model corporatiu d'atenció presencial.
d) Elaborar les propostes de criteris de treball i d'avaluació interna i externa dels sistemes d'informació en l'àmbit de l'atenció presencial.
A l'Àrea d'Atenció Virtual, configurada com a àrea funcional, li corresponen les funcions següents:
a) Impulsar i gestionar els serveis d'atenció ciutadana per mitjans electrònics i telemàtics.
c) Impulsar la incorporació de serveis i continguts en les xarxes socials.
d) Impulsar el procés d'obertura de dades públiques de la Generalitat de Catalunya.
e) Impulsar el desenvolupament de l'Oficina Virtual de Tràmits (OVT).
f) Impulsar el desenvolupament d'instruments de gestió electrònica de caràcter corporatiu en l'àmbit de l'atenció ciutadana, sens perjudici de les funcions atribuïdes a altres unitats de caràcter transversal.
g) Elaborar les propostes de criteris de treball i d'avaluació interna i externa dels sistemes d'informació en l'àmbit de l'atenció virtual.
36.1 A la Subdirecció General de Difusió li corresponen les funcions següents:
a) Fer el seguiment de les mostres i les exposicions institucionals.
c) Elaborar publicacions que donin suport a aquestes accions.
36.2 De la Subdirecció General de Difusió en depèn el Servei de Difusió i d'Exposicions.
Servei de Difusió i d'Exposicions
Al Servei de Difusió i d'Exposicions li corresponen les funcions següents:
a) Coordinar, elaborar i difondre la informació sobre Catalunya que es promogui des de la Direcció General.
b) Preparar els materials de promoció adequats i el disseny, la concepció i la realització de les exposicions de presentació dels diversos aspectes de la realitat catalana que es duguin a terme des de la Direcció General.
Àrea de Modernització, Estudis i Qualitat
A l'Àrea de Modernització, Estudis i Qualitat, configurada com a àrea funcional, li corresponen les funcions següents:
a) Assessorar i donar suport a les unitats de la Direcció General d'Atenció Ciutadana i Difusió en el desenvolupament de projectes transversals de modernització i millora de l'Administració en l'àmbit de l'atenció ciutadana.
b) Administrar i mantenir els sistemes d'informació comuna del Registre d'entrades i sortides de la Generalitat de Catalunya, tant del procediment com de l'aplicació corporativa que li dóna suport.
c) Planificar i supervisar els estudis, informes i dictàmens de la Direcció General.
d) Dissenyar, coordinar i gestionar sistemes d'indicadors de gestió i d'indicadors estratègics i operatius de la Direcció General.
e) Implantar sistemes de gestió de la qualitat i de millora contínua en els serveis d'atenció ciutadana i de difusió.
Direcció General de Comunicació
A la Direcció General de Comunicació li corresponen les funcions següents:
a) Garantir l'adequada cobertura informativa de les activitats del Govern.
b) Coordinar les oficines de premsa dels departaments de l'Administració de la Generalitat de Catalunya.
c) Fer el seguiment de les polítiques informatives del Govern inclosa la divulgació de l'acció de govern a l'exterior.
d) Avaluar l'eficàcia de la política informativa respecte al desenvolupament de l'acció de govern de la Generalitat.
e) Analitzar el tractament in-formatiu de l'actualitat catalana i de la conjuntura política, econòmica i social en els mitjans de comunicació nacionals i internacionals.
Direcció General de Mitjans de Comunicació
40.1 A la Direcció General de Mitjans de Comunicació li corresponen les funcions següents:
a) Estudiar i proposar la política de foment en l'àmbit dels mitjans de comunicació d'acord amb les directrius de la Secretaria de Comunicació.
b) Planificar les activitats de foment en l'àmbit dels mitjans de comunicació.
c) Donar suport a l'edició de publicacions d'acord amb la seva funció social i territorial.
d) Gestionar l'espectre radioelèctric en l'àmbit dels serveis de comunicació audiovisual.
e) Elaborar plans d'actuació estratègics destinats a impulsar i desenvolupar el sector de la comunicació audiovisual de Catalunya.
f) Planificar i executar les propostes en matèria de comunicació audiovisual pel que fa a les tecnologies de la informació i les telecomunicacions, en coordinació amb el departament competent en matèria d'infraestructures de telecomunicacions.
g) Fer propostes de planificació de l'espectre radioelèctric, en relació amb els serveis de comunicació audiovisual.
h) Exercir les facultats de control, inspecció i sanció en matèria de mitjans de comunicació audiovisual, incloses les emissions no emparades per cap títol habilitador.
De les anteriors funcions se n'exclouen les que són competència del Consell de l'Audiovisual de Catalunya i les que corresponguin a l'òrgan competent en matèria d'inspecció de telecomunicacions.
40.2 De la Direcció General de Mitjans de Comunicació en depenen:
a) La Subdirecció General d'Ordenació de l'Espai de Comunicació Audiovisual.
b) El Servei d'Innovació i Cooperació.
Subdirecció General d'Ordenació de l'Espai de Comunicació Audiovisual
41.1 A la Subdirecció General d'Ordenació de l'Espai de Comunicació Audiovisual li corresponen les funcions següents:
a) Estudiar i elaborar propostes normatives en matèria de mitjans de comunicació audiovisual.
b) Efectuar el seguiment del compliment dels requisits administratius per emetre, així com de les obligacions legals i els compromisos assumits pels prestadors de serveis de comunicació audiovisual.
c) Efectuar el seguiment de la inspecció i el control de les instal·lacions receptores o de distribució dels senyals de radiodifusió sonora i de televisió, amb la col·laboració de l'òrgan competent en matèria d'inspecció d'infraestructures de telecomunicacions.
d) Conèixer de l'ocupació de l'espectre radioelèctric pel que fa a la ràdio i la televisió, com també dels altres sistemes de transport i difusió dins el territori de Catalunya.
e) Proposar, elaborar i fer el seguiment dels projectes i els plans d'actuació destinats a impulsar i desenvolupar els mitjans de comunicació audiovisual a Catalunya
f) Elaborar els informes i realitzar els estudis tècnics que se li encomanin.
g) Efectuar el seguiment de la gestió i de la tramitació de procediments sancionadors.
h) Exercir la interlocució amb els responsables dels registres d'empreses prestadores de serveis de comunicació audiovisual i d'empreses que participen en el procés de la comunicació audiovisual.
i) Mantenir les relacions amb les administracions i els agents locals pel que fa als projectes d'extensió de cobertura dels serveis de comunicació audiovisual.
j) Efectuar el seguiment i l'anàlisi de les iniciatives parlamentàries sobre comunicació audiovisual i de l'activitat del Consell de l'Audiovisual de Catalunya.
41.2 De la Subdirecció General d'Ordenació de l'Espai de Comunicació Audiovisual en depèn el Servei de Tramitació, Inspecció i Control.
Servei de Tramitació, Inspecció i Control
Al Servei de Tramitació, Inspecció i Control li corresponen les funcions següents:
a) Tramitar els procediments que són competència de la Direcció General.
b) Efectuar la inspecció i el control de les condicions tècniques d'emissió o recepció de les instal·lacions emissores o receptores dels senyals de ràdio i televisió.
c) Elaborar informes, si escau, sobre els recursos que s'interposin contra els actes sancionadors de la Direcció General.
d) Instruir, en totes les seves fases, els procediments sancionadors per infraccions en matèria audiovisual, de la competència de la Direcció General.
e) Efectuar el control de la iniciació de la via de constrenyiment de les sancions fermes imposades en matèria de comunicació audiovisual.
f) Atendre les consultes formulades per les persones interessades sobre el règim sancionador en matèria de comunicació audiovisual.
g) Gestionar l'arxiu de projectes tècnics presentats pels prestadors de serveis de comunicació audiovisual.
h) Efectuar el seguiment de la verificació de les condicions d'emissió o recepció dels serveis de comunicació audiovisual.
i) Elaborar i efectuar el seguiment del mapa de l'oferta de comunicació audiovisual a Catalunya.
Servei d'Innovació i Cooperació
Al Servei d'Innovació i Cooperació li corresponen les funcions següents:
a) Proposar i gestionar activitats de foment en l'àmbit dels mitjans de comunicació per contribuir a la vertebració d'un espai de comunicació català.
b) Gestionar la participació de la Generalitat a les empreses i entitats en l'àmbit dels mitjans de comunicació.
c) Proposar i impulsar investigacions i actuacions dirigides al desenvolupament del sector dels mitjans de comunicació.
d) Proposar i impulsar programes específics per contribuir a l'enfortiment de les empreses periodístiques.
44.1 Al Consell Editorial de la Generalitat li corresponen les funcions següents:
a) Aprovar la normativa editorial de l'Administració de la Generalitat de Catalunya, organismes autònoms i altres entitats que s'hi adscriuen i fer el seguiment de la seva aplicació.
b) Conèixer i aprovar els programes d'edició del conjunt dels departaments de l'Administració de la Generalitat, organismes autònoms i altres entitats que s'hi adscriuen.
c) Aprovar les directrius generals de pressupost editorial per tal de contribuir a la contenció de la despesa i dels costos.
d) Fer el seguiment periòdic de les publicacions programades.
e) Impulsar una major participació del sector editorial privat en la coedició de llibres.
f) Disposar de la informació sobre les produccions multimèdia dels diferents departaments de l'Administració de la Generalitat, organismes autònoms i entitats que s'hi adscriuen.
g) Realitzar totes les actuacions que contribueixin a millorar la coordinació, la producció i la difusió de les produccions multimèdia de l'Administració de la Generalitat de Catalunya, organismes autònoms i altres entitats que s'hi adscriuen.
44.2 El Consell Editorial de la Generalitat està integrat per:
a) La persona titular de la Secretaria de Comunicació del Departament de la Presidència, que n'exerceix la presidència.
b) La persona titular de l'Entitat Autònoma del Diari Oficial i de Publicacions de la Generalitat de Catalunya, que n'exerceix la vicepresidència primera.
c) La persona titular de la Direcció General d'Atenció Ciutadana i Difusió, que n'exerceix la vicepresidència segona.
d) Una persona per cada departament de l'Administració de la Generalitat, designada per la persona titular de la Secretaria General corresponent.
e) Una persona designada per la persona titular de la Secretaria del Govern.
f) La persona titular de la Subdirecció General de Difusió de la Direcció General d'Atenció Ciutadana i Difusió.
g) La persona titular de la Subdirecció General de Coordinació de l'Entitat Autònoma del Diari Oficial i de Publicacions de la Generalitat de Catalunya.
h) Una persona designada per l'òrgan competent de l'Institut Cartogràfic de Catalunya.
44.3 La coordinació dels treballs previs al plenari del Consell Editorial de la Generalitat correspon conjuntament a les dues vicepresidències.
La Secretaria del Consell Editorial, que actua amb veu i sense vot, i el suport permanent, tant al Consell com a les comissions de treball que aquest constitueixi, correspon a personal al servei de l'Entitat Autònoma del Diari Oficial i de Publicacions de la Generalitat de Catalunya.
45.1 A la Secretaria d'Afers Exteriors, amb rang de secretaria general en els termes previstos a l'article 11.2 de la Llei 13/1989, del 14 de desembre, li corresponen les funcions següents:
a) Donar suport al president o presidenta de la Generalitat en l'execució de l'acció exterior del Govern de la Generalitat de Catalunya i envers la Unió Europea.
b) Impulsar i coordinar l'acció exterior del Govern de la Generalitat de Catalunya i la seva representació a l'exterior.
c) Fer el seguiment, coordinar i impulsar les polítiques i actuacions del Govern relacionades amb la Unió Europea, i coordinar la representació del Govern de la Generalitat en les institucions i òrgans de la Unió Europea.
d) Actuar com a òrgan de relació del Govern de la Generalitat amb l'Administració General de l'Estat en l'àmbit de la política exterior i envers la Unió Europea.
e) Impulsar i coordinar les relacions bilaterals i la cooperació territorial amb altres governs i mantenir la interlocució amb el cos diplomàtic i consular.
f) Impulsar i coordinar la participació del Govern de la Generalitat i de les entitats catalanes en els organismes internacionals competents en matèries d'interès per a Catalunya.
g) Dirigir, coordinar i fer el seguiment de la política de cooperació al desenvolupament del Govern, i vetllar per la coherència de les actuacions dels diferents departaments i organismes de la Generalitat amb aquesta política.
h) Donar suport a les comunitats catalanes de l'exterior i a la projecció internacional de les organitzacions catalanes.
i) Impulsar la promoció i la projecció exterior de Catalunya.
j) Mantenir les relacions necessàries amb els departaments i organismes del Govern de la Generalitat, per tal d'establir la coordinació oportuna i garantir la coherència de les accions relacionades amb les funcions anteriors.
A aquest efecte, els departaments i organismes de la Generalitat hauran d'informar la Secretaria d'Afers Exteriors dels seus projectes i actuacions en l'àmbit de l'acció exterior i envers la Unió Europea.
a) La Direcció General de Relacions Exteriors.
b) La Direcció General de Cooperació al Desenvolupament.
c) La Delegació del Govern de la Generalitat de Catalunya davant la Unió Europea.
d) Les delegacions del Govern de la Generalitat a l'exterior.
e) La Subdirecció General de Coordinació i Gestió de Programes.
Direcció General de Relacions Exteriors
46.1 A la Direcció General de Relacions Exteriors li corresponen les funcions següents:
a) Impulsar i desplegar les relacions bilaterals del Govern de la Generalitat amb altres governs, i fer el seguiment dels acords i convenis de col·laboració que puguin establir-se en aquest àmbit.
b) Impulsar i coordinar la participació del Govern a les associacions i xarxes de cooperació territorial, transfrontereres i interregionals, en particular en l'àmbit europeu.
c) Impulsar i coordinar l'actuació del Govern de la Generalitat de Catalunya derivada de la pertinença a la Unió Europea.
d) Donar suport i impulsar les activitats relacionades amb la política i els projectes euromediterranis.
e) Mantenir la relació i interlocució ordinària amb la Delegació del Govern davant la Unió Europea i amb les delegacions del Govern a l'exterior.
f) Mantenir la relació amb els òrgans consorciats i fundacions que actuen en l'àmbit de les relacions exteriors i envers la Unió Europea.
g) Mantenir la interlocució ordinària amb l'Administració General de l'Estat per als afers relacionats amb la política exterior i envers la Unió Europea.
h) Als efectes del desenvolupament de les funcions que li són atribuïdes, coordinar i fer el seguiment dels grups de treball o comissions interdepartamentals que s'acordi constituir.
46.2 De la Direcció General de Relacions Exteriors en depèn la Subdirecció General d'Afers de la Unió Europea.
Subdirecció General d'Afers de la Unió Europea
A la Subdirecció General d'Afers de la Unió Europea li corresponen les funcions següents:
a) Gestionar la participació del Govern a les associacions i xarxes de cooperació territorial en l'àmbit europeu.
b) Impulsar, coordinar i fer el seguiment de la participació dels departaments del Govern, així com d'altres entitats catalanes, en les iniciatives, programes i polítiques de la Unió Europea, i coordinar el suport als departaments en l'establiment de prioritats en relació amb la Unió Europea.
c) Fer el seguiment, definir els procediments necessaris i donar suport a la participació de representants del Govern en les institucions i òrgans de la Unió Europea.
d) Impulsar, facilitar i fer el seguiment de l'aplicació i la transposició del dret de la Unió Europea en els àmbits de competència de la Generalitat de Catalunya.
e) Donar suport a la interlocució i coordinació amb la Delegació del Govern davant la Unió Europea.
f) Donar suport a la interlocució ordinària amb l'Administració General de l'Estat per als afers relacionats amb la Unió Europea.
Direcció General de Cooperació al Desenvolupament
A la Direcció General de Cooperació al Desenvolupament li corresponen les funcions següents:
a) Impulsar, dissenyar, planificar, fer el seguiment i avaluar la política catalana de cooperació al desenvolupament i acció humanitària.
b) Impulsar la qualitat i l'eficàcia de la política de cooperació al desenvolupament.
c) Elaborar les directrius sobre el control d'eficàcia i eficiència de l'Agència Catalana de Cooperació al Desenvolupament, així com el suport a la Secretaria en les seves relacions amb l'Agència.
d) Vetllar per la coordinació de les actuacions de cooperació al desenvolupament del Govern i impulsar la coherència de polítiques per al desenvolupament.
e) Impulsar la participació, la coordinació i la col·laboració amb el conjunt dels actors de la cooperació al desenvolupament.
f) Promoure la participació i la contribució de la Generalitat de Catalunya en els espais de definició de l'agenda internacional en matèria de desenvolupament i cooperació al desenvolupament i la incorporació d'aquesta agenda a la política de cooperació del Govern.
g) Promoure l'equitat de gènere i la resta d'eixos transversals en els nivells estratègic, operatiu i institucional de la política de cooperació al desenvolupament.
h) L'exercici de les funcions que estableix l'article 21.1 de la Llei 26/2001, de 31 de desembre, de cooperació al desenvolupament.
Delegació del Govern de la Generalitat de Catalunya davant la Unió Europea
A la Delegació del Govern de la Generalitat de Catalunya davant la Unió Europea, amb rang orgànic de direcció general, li corresponen les funcions següents:
a) Representar, defensar i promoure els interessos generals de Catalunya i donar suport a les entitats i empreses catalanes davant les institucions i òrgans de la Unió Europea.
b) Exercir i mantenir la relació permanent amb les institucions i òrgans de la Unió Europea.
c) Realitzar, juntament amb els departaments o organismes de la Generalitat, les actuacions amb les institucions de la Unió Europea que siguin necessàries quan una legislació, acció o programa incideixi, directament o indirectament, en l'àmbit competencial o afecti els interessos de la Generalitat, i vetllar per la defensa de l'interès general de la Generalitat de Catalunya.
d) Fer el seguiment, influir i participar en el procés de presa de decisions, així com recaptar informació en relació amb iniciatives legislatives, accions o programes de la Unió Europea que afectin les competències o interessos de la Generalitat de Catalunya.
e) Actuar com a òrgan de relació amb les delegacions o òrgans similars d'estats i d'altres territoris amb seu a Brussel·les, així com amb la representació permanent i altres organismes de l'Estat davant la Unió Europea.
f) Coordinar les oficines sectorials adscrites als departaments o organismes de la Generalitat establertes a Brussel·les.
g) Promoure la projecció internacional de Catalunya en l'àmbit de la Unió Europea.
Delegacions del Govern de la Generalitat a l'exterior
50.1 A les delegacions del Govern de la Generalitat a l'exterior els corresponen les funcions de caràcter general següents:
a) Representar i desplegar les relacions del Govern de la Generalitat davant les autoritats públiques i els organismes multilaterals a l'àmbit territorial de la delegació.
b) Representar, defensar i promoure els interessos generals de Catalunya i donar suport a entitats i empreses catalanes a l'àmbit territorial de la delegació.
c) Coordinar les oficines sectorials adscrites als departaments o organismes de la Generalitat en l'àmbit territorial de la delegació.
d) Promoure la projecció internacional de Catalunya en l'àmbit de la delegació.
e) Les altres que li atribueixi la normativa vigent.
50.2 Al capdavant de les delegacions del Govern de la Generalitat a l'exterior hi haurà un/a delegat o delegada sotmès/esa al règim laboral.
Subdirecció General de Coordinació i Gestió de Programes
A la Subdirecció General de Coordinació i Gestió de Programes li corresponen les funcions següents:
a) Coordinar la gestió i el funcionament de la Delegació del Govern davant de la Unió Europea i de les delegacions del Govern a l'exterior.
b) Dirigir i supervisar la gestió econòmica i pressupostària, la contractació de subministraments i de serveis, la gestió patrimonial així com del personal adscrit a la Secretaria, en coordinació amb els serveis centrals del Departament de la Presidència.
c) Gestionar les subvencions, ajuts i premis de la Secretaria d'Afers Exteriors.
52.1 A la Secretaria General de l'Esport, amb rang de secretaria general en els termes que preveu l'article 11.2 de la Llei 13/1989, del 14 de desembre, li corresponen les funcions que preveu el Text únic de la Llei de l'esport, aprovat pel Decret legislatiu 1/2000, de 31 de juliol, i la resta de disposicions sectorials aplicables.
52.2 De la Secretaria General de l'Esport en depèn l'Àrea d'Anàlisi, Planificació i Avaluació de les polítiques esportives de la Generalitat.
Àrea d'Anàlisi, Planificació i Avaluació de les polítiques esportives de la Generalitat
A l'Àrea d'Anàlisi, Planificació i Avaluació de les polítiques esportives de la Generalitat, que es configura com una àrea funcional, li corresponen les funcions següents:
a) Estudiar i proposar actuacions i projectes en matèria d'esports.
b) Impulsar la projecció exterior de l'esport català i avaluar-ne l'impacte.
Delegacions territorials del Govern
Les delegacions territorials del Govern s'organitzen i exerceixen les funcions d'acord amb el que estableixen l'article 25 de la Llei 13/2008, del 5 de novembre, de la presidència de la Generalitat i del Govern, i la resta de la normativa vigent aplicable.
La Delegació del Govern de la Generalitat a Madrid
55.1 La Delegació del Govern de la Generalitat a Madrid, amb rang orgànic de secretaria general en els termes previstos a l'article 11.2 de la Llei 13/1989, de 14 de desembre, té per objecte la difusió i la promoció de la realitat catalana i la representació institucional del Govern de la Generalitat a la capital de l'Estat.
55.2 Al capdavant de la Delegació del Govern de la Generalitat a Madrid hi ha un/una delegat/ada, nomenat/da i separat/ada del càrrec per decret del Govern.
55.3 A la Delegació del Govern de la Generalitat a Madrid li corresponen les funcions següents:
a) Tenir la representació ordinària i permanent del Govern de la Generalitat a la capital de l'Estat.
b) Dirigir, en l'àmbit de la seva competència, les activitats de representació i relacions públiques del Govern de la Generalitat.
c) Representar el Govern de la Generalitat a les recepcions públiques i a tots els actes de l'Administració de la Generalitat que se celebrin a la capital de l'Estat, llevat dels casos en què hi siguin presents el/la president/a o algun membre del Govern de la Generalitat.
d) Acompanyar el/la president/a i els alts càrrecs en els seus desplaçaments oficials.
e) Traslladar al/a la president/a de la Generalitat i als titulars dels departaments corresponents les informacions d'interès general i trametre la documentació que rebi del Govern de l'Estat o dels òrgans executius d'altres administracions públiques i de qualsevol altre estament, públic o d'una altra naturalesa.
f) Traslladar la informació i la documentació subministrades pel/per la president/a de la Generalitat i els titulars dels diversos departaments a les autoritats estatals oportunes i difondre l'acció de Govern de la Generalitat entre les diferents institucions estatals.
g) Elevar al/a la president/a de la Generalitat, al Govern i als departaments suggeriments, propostes i informes sobre matèries de la seva competència.
h) Gestionar els contractes derivats de les activitats d'aquesta, dins els límits de les seves competències.
i) Preparar la memòria anual sobre gestió i explotació i l'avantprojecte del pressupost de la Delegació.
55.4 De la Delegació del Govern de la Generalitat a Madrid en depenen:
a) La Secretaria de la Delegació del Govern de la Generalitat a Madrid.
Secretaria de la Delegació del Govern de la Generalitat a Madrid
A la Secretaria de la Delegació, assimilada orgànicament a servei, li corresponen les funcions següents:
a) Donar suport immediat al delegat i substituir-lo en els casos d'absència i malaltia.
b) Coordinar les activitats de la Delegació.
c) Elaborar les propostes de les resolucions que hagi d'acordar el delegat.
d) Impulsar la tramitació dels expedients.
e) Fer la gestió econòmica, pressupostària, administrativa i de recursos humans.
El Centre Cultural Blanquerna té per funció la difusió de la cultura catalana a Madrid i s'estructura en:
a) La Llibreria Blanquerna, amb funcions pròpies d'una llibreria especialitzada en la comercialització de publicacions sobre Catalunya, la seva història i les seves institucions, i les editades per la Generalitat de Catalunya, així com d'obres en llengua catalana i d'autors catalans.
b) L'Espai Cultural Blanquerna, dedicat a la realització d'exposicions, conferències, recepcions, cursos i d'altres activitats similars relacionades amb la missió del Centre.
Se suprimeixen els òrgans, àrees funcionals i unitats següents:
L'Àrea d'Anàlisi de Projectes de l'Oficina del Govern.
L'Àrea d'Anàlisi i Difusió de Bones Pràctiques en l'Àmbit Normatiu de l'Oficina del Govern.
b) De l'Entitat Autònoma del Diari Oficial i de Publicacions:
La Unitat de Base de Dades del DOGC.
La Unitat de Promoció dels Serveis Editorials.
La Unitat de Logística i Magatzem.
L'Àrea de Manteniment de la Subdirecció General d'Obres i Serveis.
L'Àrea de Serveis Interns de la Subdirecció General d'Obres i Serveis.
L'Àrea d'Administració i Serveis.
e) De la Direcció General de Mitjans de Comunicació:
El Servei de Tecnologies de Comunicació Audiovisual.
f) De la Direcció General d'Atenció Ciutadana i Difusió:
El Servei 012 d'Atenció Ciutadana.
La Secció de Gestió Administrativa.
La Delegació del Govern de la Generalitat de Catalunya a Mèxic.
La Secretaria de la Delegació del Govern de la Generalitat de Catalunya a Mèxic.
Es modifica la denominació dels òrgans i àrees següents:
La Direcció General de Mitjans Audiovisuals passa a denominar-se Direcció General de Mitjans de Comunicació.
La Subdirecció General d'Anàlisi i Suport Tècnic de l'Oficina del Govern passa a denominar-se Subdirecció General de Coordinació Tècnica.
La Subdirecció General de Tramitació d'Acords i Disposicions de l'Oficina del Govern passa a denominar-se Subdirecció General de Seguiment de Disposicions.
La Subdirecció General de Recursos Humans i Organització passa a denominar-se Subdirecció General de Recursos Humans i Relacions Laborals.
L'Àrea de Modernització i Noves Tecnologies de la Direcció General d'Atenció Ciutadana i Difusió passa a denominar-se Àrea de Modernització, Estudis i Qualitat.
L'Àrea de Coordinació i Documentació de la Direcció General d'Atenció Ciutadana i Difusió passa a denominar-se Àrea d'Atenció Telefònica.
Resten adscrits al Departament de la Presidència les entitats i òrgans col·legiats amb funcions que s'integren dins les competències assumides per aquest Departament.
Les entitats i òrgans esmentats es regulen per la seva normativa específica en tot el que no preveu aquest Decret.
Es relacionen amb l'Administració de la Generalitat mitjançant el Departament de la Presidència:
b) El Consorci del Circuit de Catalunya.
d) Tots els altres consorcis que tinguin atribuïdes funcions en l'àmbit competencial d'aquest Departament.
Totes les referències que la normativa vigent faci al Departament de la Vicepresidència s'han d'entendre fetes al Departament de la Presidència en les matèries que són competència d'aquest Departament.
Igualment, totes les referències que la normativa vigent faci a òrgans que se suprimeixen o es modifiquen en aquest Decret s'han d'entendre fetes als òrgans que assumeixen les seves funcions o estructura.
Es modifica l'apartat 3.1 del Decret 242/2007, de 6 de novembre, pel qual s'estableix el règim jurídic de la Comissió Assessora sobre la Publicitat Institucional, que queda redactat de la manera següent:
La Comissió Assessora sobre la Publicitat Institucional està formada pels membres següents:
a) Les persones titulars dels òrgans següents:
Secretaria de Comunicació, que exerceix la presidència de la Comissió.
Direcció General d'Atenció Ciutadana i Difusió del Departament de la Presidència, que exerceix la vicepresidència de la Comissió.
b) Cinc persones de l'Administració la Generalitat o entitats o empreses que en depenen, designades pel president o presidenta de la Generalitat.
c) Set persones relacionades amb els temes respecte dels quals la Comissió ha d'assessorar, a proposta dels sectors implicats i designades pel president o presidenta de la Generalitat de la manera següent:
Tres persones que siguin membres del professorat universitari en l'àmbit de la comunicació, la publicitat o el màrqueting, a proposta del Consell Interuniversitari de Catalunya.
Una persona a proposta de l'Associació Empresarial Catalana de Publicitat.
Una persona a proposta del Col·legi Professional de Publicitaris i Relacions Públiques de Catalunya.
Una persona a proposta de la Federació de Municipis de Catalunya.
Una persona a proposta de l'Associació Catalana de Municipis i Comarques.
7.1 S'adscriuen a les delegacions territorials del Govern de la Generalitat les subdireccions territorials d'Interior en els termes previstos per l'article 58 del Decret 320/2011, de 19 d'abril, de reestructuració del Departament d'Interior.
7.2 Passen a dependre orgànicament de les delegacions territorials del Govern de la Generalitat els Serveis Territorials de Territori i Sostenibilitat que mantenen la dependència funcional del departament competent per raó de la matèria.
7.3 Passen a dependre orgànicament de les delegacions territorials del Govern de la Generalitat els serveis territorials del Joc i Espectacles, que tenen dependència funcional de la Direcció General de Tributs i Joc del Departament d'Economia i Coneixement en matèria de joc i apostes, i de la Direcció General d'Administració de Seguretat del Departament d'Interior en matèria d'espectacles públics i activitats recreatives.
Als serveis territorials del Joc i Espectacles els corresponen les funcions següents:
a) Atorgar permisos d'explotació i autoritzacions d'instal·lació de màquines recreatives i d'atzar, i també autoritzar salons recreatius i esportius.
b) Proposar la concessió d'autoritzacions d'espectacles públics i activitats recreatives.
c) Tramitar els expedients iniciats en la seva demarcació en matèria de joc i espectacles, i elevar la proposta de resolució corresponent a l'òrgan competent.
d) Atendre les consultes formulades per persones i empreses en matèria de joc i espectacles.
e) Les altres funcions de naturalesa anàloga que els siguin encomanades.
7.4 Correspon a la persona titular de la Delegació del Govern l'adopció de les actuacions que siguin aplicables als òrgans i organismes de la Generalitat de Catalunya a Girona, en relació amb les millores dels serveis a què fa referència l'article 1.2.f) del Decret 6/2010, de 26 de gener, de reestructuració dels òrgans territorials de l'Administració de la Generalitat a Girona; actuacions que seran elevades, quan escaigui, als òrgans competents dels departaments corresponents.
Als/a les delegats/ades del Govern a l'exterior i, si és el cas, al personal destinat a aquestes delegacions no els és aplicable l'article 2 del Decret 243/2004, de 30 de març, sobre determinats aspectes de la contractació laboral a la Generalitat de Catalunya.
Les persones que ocupen els llocs de comandament de les unitats afectades per aquest Decret seguiran exercint les seves funcions respectives mentre no s'adaptin o es proveeixin, si escau, els llocs de treball corresponents d'acord amb l'estructura regulada.
Les persones que resultin afectades per les modificacions orgàniques d'aquest Decret continuen percebent la totalitat de les seves retribucions amb càrrec als crèdits als quals s'estaven imputant, fins que s'adoptin les disposicions de desplegament i pressupostàries corresponents.
Resten modificades les limitacions en matèria de personal establertes per l'article 9 del Decret 109/2011, d'11 de gener, pel qual s'estableixen els criteris d'aplicació de la pròrroga dels pressupostos de la Generalitat per al 2010 mentre no siguin vigents els del 2011, pel que fa als llocs de treball de les delegacions territorials a l'exterior.
La previsió a què fa referència la disposició addicional 7.2 es farà efectiva en el termini màxim de 6 mesos a partir de l'entrada en vigor d'aquest decret.
Queden derogades totes les disposicions del mateix rang o inferior que s'oposin o contradiguin el que estableix aquest Decret i, especialment, les normes següents:
Decret 261/2011, de 15 de febrer, pel qual es modifiquen el Decret 1/2011, de 4 de gener, de reestructuració del Departament de la Presidència, i el Decret 52/2011, de 4 de gener, d'estructuració del Departament d'Empresa i Ocupació.
Decret 203/2011, de 18 de gener, de creació de l'Oficina de Supervisió i Avaluació de la Contractació Pública al Departament de la Presidència i de reestructuració de la Secretaria General i la Direcció General del Patrimoni de la Generalitat de Catalunya del Departament d'Economia i Coneixement.
Decret 1/2011, de 4 de gener, de reestructuració del Departament de la Presidència.
Articles 2.2.d), 12.2.b) i 18 del Decret 139/2009, de 8 de setembre, de reestructuració de l'Entitat Autònoma del Diari Oficial i de Publicacions de la Generalitat de Catalunya.
Decret 88/2009, de 9 de juny, de creació de la Delegació del Govern de la Generalitat de Catalunya a Mèxic.
Article 3.2 del Decret 9/2009, de 27 de gener, de creació de la Delegació del Govern de la Generalitat de Catalunya a l'Argentina.
Decret 255/2008, de 23 de desembre, pel qual es crea el Comissionat d'Afers Exteriors i Cooperació del Departament de la Vicepresidència, la persona titular del qual adopta la denominació de viceconseller/a.
Article 3.2 del Decret 179/2008, de 9 de setembre, de creació de la Delegació del Govern de la Generalitat de Catalunya als Estats Units d'Amèrica.
Capítol V del Decret 136/2008, d'1 de juliol, de reestructuració del Departament de Cultura i Mitjans de Comunicació.
Decret 93/2008, de 29 d'abril, de reestructuració del Departament de la Presidència.
Decret 87/2008, de 22 d'abril, pel qual es modifica el Decret 62/2007, de 13 de març, de desplegament orgànic de la Direcció de Serveis del Departament de la Vicepresidència.
Article 3.2. del Decret 51/2008, d'11 de març, de creació de la Delegació del Govern de la Generalitat de Catalunya a Alemanya.
Article 3.2 del Decret 50/2008, d'11 de març, de creació de la Delegació del Govern de la Generalitat de Catalunya al Regne Unit.
Article 3.2 del Decret 49/2008, d'11 de març, de creació de la Delegació del Govern de la Generalitat de Catalunya a França.
Decret 32/2008, de 5 de febrer, pel qual es modifica el Decret 634/2006, de 27 de desembre, de modificació del Decret 478/2006, de 5 de desembre, d'estructura del Departament de la Vicepresidència.
Decret 62/2007, de 13 de març, de desplegament orgànic de la direcció de Serveis del Departament de la Vicepresidència.
Decret 633/2006, de 27 de desembre, de funcions i estructura de la Secretaria d'Afers Exteriors.
Decret 634/2006, de 27 de desembre, pel qual es modifica el Decret 478/2006, de 5 de desembre, d'estructura del Departament de la Vicepresidència.
Decret 631/2006, de 27 de desembre, de creació de la Secretaria per a la Unió Europea.
Decret 478/2006, de 5 de desembre, d'estructura del Departament de la Vicepresidència.
Decret 321/2006, de 22 d'agost, de nova denominació de la Delegació del Govern de la Generalitat a Brussel·les.
Capítol I del Decret 215/2005, d'11 d'octubre, de reestructuració de la Secretaria General de l'Esport i del Consell Català de l'Esport.
Decret 314/2004, de 22 de juny, de creació de la Delegació del Govern de la Generalitat a Brussel·les.
Decret 158/2002, d'11 de juny, de reestructuració de la Delegació del Govern de la Generalitat a Madrid.
Article 11.8 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
Article 30 del Decret 184/2000, de 29 de maig, de reestructuració del Departament de la Presidència.
Decret 165/1986, de 29 de maig, pel qual es modifica el Decret 80/1984, de creació del Centre d'Història Contemporània de Catalunya.
Decret 80/1984, de 3 de març, de creació del Centre d'Història Contemporània de Catalunya.
Es faculta la persona titular del Departament de la Presidència per dictar les disposicions necessàries per al desplegament d'aquest Decret, i a la persona titular del Departament d'Economia i Coneixement per realitzar les adaptacions pressupostàries necessàries per donar compliment a aquest Decret.